Document ID: 32004R1241

PADOMES REGULA (EK) Nr. 1241/2004
(2004. gada 5. jūlijs),
ar kuru groza Regulu (EK) Nr. 1255/96, ar ko uz laiku atliek kopīgā muitas tarifa autonomos nodokļus dažiem rūpniecības, lauksaimniecības un zivsaimniecības produktiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 26. pantu,
ņemot vērā Komisijas priekšlikumu,
tā kā:
(1)
Kopienas interesēs ir pilnībā vai daļēji atlikt kopīgā muitas tarifa autonomos nodokļus dažiem jauniem produktiem, kuri nav uzskaitīti pielikumā Padomes Regulai (EK) Nr. 1255/96 (1).
(2)
Produkti, kuriem atlikt kopīgā muitas tarifa autonomos nodokļus vairs nav Kopienas interesēs vai kuru apraksts ir jāmaina, ņemot vērā notikušo tehnikas attīstību, ir jāsvītro no Regulai (EK) Nr. 1255/96 pievienotā saraksta.
(3)
Ir lietderīgi apsvērt, kuriem produktiem ir jāmaina apraksts, nosakot tos kā jaunus produktus.
(4)
Tādēļ ir lietderīgi attiecīgi grozīt Regulu (EK) Nr. 1255/96,
IR PIEŅĒMUSI ŠO REGULU.
1. pants
Regulas (EK) Nr. 1255/96 pielikumu groza šādi:
1)
produktus, kas uzskaitīti šīs regulas I pielikumā, iekļauj Regulas (EK) Nr. 1255/96 pielikumā;
2)
produktus, kuru kodi ir uzskaitīti šīs regulas II pielikumā, svītro no Regulas (EK) Nr. 1255/96 pielikuma.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 5. jūlijā

Labels: 3
1
15
6